Nos Magnus, Dei gracia Suecie, [Noruegie] et Scanie rex, per presentes constare volumus vniuersis, quod nos venerabili in Christo patri, domino Hemingo, Dei prouidencia episcopo Aboensi, qui nunc est vel qui pro tempore fuerit, vnam marcam terre in Medelby, parrochia Solnø, Vpsalensis dyocesis, cum domibus, agris, pratis, pascuis, siluis, nemoribus, piscariis, molendinis et molendinorum locis, ag[ris]* jam seminatis et aliis quibuscunque eorundem bonorum pertinentiis, infra sepes et extra, [quocunque]* nomine censeantur, ad ipsum dominum Aboensem per discretos viros Hincechinum Vipperførdh, Andream Jonisson et Petrvm Vestman empcionis et vendicionis titulo, videlicet pro quadringentis quinquaginta march[is] denariorum antique monete sueuice deuolutam secundum leges patrie, presentibus firmariis, dictis fæstæ, videlicet Jacobo in Ledernom, Nicolao in Stiklinge, Johanne de Kiæwinge, Anundo ibidem, Ingeualdo de Næsby, Nicolao de Næsby, Ingemaro ibidem, Rangnero de Eneby, Holmuasto ibidem, Nicolao Karlsson ibidem, Petro de Eeldo, Ronuasto de Awæ, Laurencio de Thygbile et Andrea ibidem ac testibus, dictis vitherwarumen, Vlphone, Jacobus (ᴐ: -bo) et Erico de Ekeby, adiudicamus sentencialiter per presentes; dictos Hincechinum, Andream et Petrvm, ex quo sicut sufficienter probatum extitit coram nobis, non per dominum Aboensem, sed per ipsos steterit, quod dictam pecuniam, que Stokholmis numerata et parata vltra quindenam ante solucionis terminum habebatur, dissimulando quodammodo recipere noluerint, ad leuandum et percipiendum predictas quadringentas quinquaginta marchas denariorum antique monethe tenore presentis astringentes, si æqua alia vel meliora legum patrie decreta per eorundem venditorum choeredes, dictos byrdhamæn, imposterum non obsterint siue facta. Actum et datum Stokholmis, in presencia nostra anno Dominj mcccliiij, fferia 4:ta infra octauas ascensionis eiusdem, sub sigillo nostro ad causas.